UPDATE. Cătălin Popa, director editorial, mesaj către angajați: „Din cauza intarzierii incasarilor vom parcurge o perioada delicata din punct de vedere financiar. Cu toate eforturile depuse, salariile aferente lunii mai vor suporta intarzieri. Plata lor se va efectua in functie de incasari” Mesajul integral, în text.

Publicitate

Probleme la România TV. Conducerea televiziunii de știri a luat mai multe decizii privind reduceri de personal, dar și plata în tranșe a salariilor către angajații rămași.

Din informațiile Paginademedia.ro, în ultimele zile cel puțin zece persoane au fost concediate, din zona de operatori, producători și IT.

Totodată, ieri, oamenii au fost anunțați că pe 15 iunie, data la care ar trebui să primească avansul din salariu, toată lumea va lua 1.000 de lei, indiferent de salariu. La finele lunii, la lichidare, angajații România TV urmează să primească jumătate din suma pe care o mai au de primit. Spre exemplu, un angajat care are salariu de 3.000 de lei, va primi 1.000 de lei la avans, iar la lichidare încă 1.000 de lei.

Ce se întâmplă cu restul banilor? Potrivit surselor paginademedia.ro, restul salariilor ar urma să fie plătite la toamnă.

UPDATE. Mesaj de la Cătălin Popa, directorul editorial al România TV:

„Asa cum v-au anuntat astazi sefii de sectii, din cauza intarzierii incasarilor vom parcurge o perioada delicata din

punct de vedere financiar. Cu toate eforturile depuse, salariile aferente lunii mai vor suporta intarzieri. Plata lor se va efectua in functie de incasari.

Intrucat circula diverse variante privind aceasta problema, revin cu urmatoarele clarificari:

- salariile aferente lunii mai se vor plati integral.

- nu se taie vreun salariu.

- nu se permanentizeaza un mod de plata neregulat al salariilor.

- se platesc taxele la stat corespunzator salariilor integrale.

- tot in functie de incasari se va recupera perioada de intarzieri, urmand ca in toamna sa revenim la functionarea in schema 15 si 30 ale lunii.

În cursul zilei de azi vom face intalniri pe sectii/compartimente si vom raspunde intrebarilor voastre, cu participarea lui Catrinel.”



Reamintim că, în luna mai, pe fondul problemelor cu încasările din publicitate, conducerea România TV a decis ca plata angajaților să se facă după modelul avans și lichidare: două tranșe egale, una primită la 15 iunie, cealaltă la 30 iunie.

„După cum probabil știți, televiziunea a făcut eforturi majore să depășească situația generată în lunile februarie-martie-aprilie de scădere a publicității după scandalul ordonanței 13 și protestele de stradă. Procesul de revenire pe post a advertiserilor este încă în derulare, însă trendul este unul pozitiv. Cu toate acestea, încă ne aflăm la circa 70% din situația ideală, aceea de a avea maximum de minute de publicitate în fiecare oră de emisie”, le-a explicat angajaților Cătălin Popa, directorul editorial de la România TV, după cum Paginademedia.ro a scris AICI.

Parte din problemele financiare ale România TV vin și după ce o serie de advertiseri, printre care Coca-Cola, Pepsi și Procter & Gamble nu s-au mai regăsit în calupurile de publicitate ale România TV, în ianuarie și februarie. Cei mai mulți au stopat publicitatea la România TV (dar și la Antena 3), după reacțiile publice legate de modul în care cele două posturi au reflectat protestele din lunile ianuarie și februarie (detalii, AICI ). La România TV s-a afirmat chiar că protestatarii ar fi fost plătiți cu 100 de lei de adult, 50 de lei de copil și 30 de lei de...câine.

Ca urmare a retragerii advertiserilor, reprezentanții România TV au trimis o scrisoare agențiilor de publicitate, la vremea respectivă:

Paginademedia.ro a scris „Vă rugăm să vă întrebați dacă nu cumva, în timpul uneia dintre cele mai tumultuoase perioade, nu sunteți victimele dezinformărilor și intoxicărilor menite să decredibilizeze postul de știri România TV, să destabilizeze activitatea sa până la suprimare", se arată în scrisoare postului TV, despre carea scris AICI

Citește și:

Iulia Bunea

iulia.buneapaginademedia.ro